钦定古今图书集成/明伦汇编/宫闱典/第010卷 > 《谢除兵部尚书赐对衣金带马状》前人
## 钦定古今图书集成/明伦汇编/宫闱典/第010卷 > 《谢除兵部尚书赐对衣金带马状》前人

伏以在笥之珍，本出于民力；脱骖之赐，以结于士心。
顾臣何人，屡膺此宠。伏念臣学本为己，材不适时。乘
伯厚之车，虽云疾恶；束公西之带，愧不能言。而二年
之间，三拜是赐。此盖伏遇太皇太后陛下，心存社稷，
德协天人。以长策驾驭四方，以盛德藩饰多士。故令
衰朽，犹玷光华。岂曰无衣，盖独求于安吉。慨然揽辔，
“敢有志于澄清。”